Hun gikk på Elisabeth Gordons barneteaterskole og har lest med Rolf Sand. Etter examen philosophicum ved Universitetet i Oslo studerte hun ved Statens Teaterhøgskole. Hun var ansatt som skuespiller ved Nationaltheatret 1973-76 og senere for Torshov-teatret i tyve år. I 1979 ble Plau for mange kjent som Annika i hørespillet på NRK. På 1990-tallet studerte hun italiensk ved Universitetet i Oslo.